钦定古今图书集成/明伦汇编/氏族典/第368卷 > 《郑樵通志》 > 以邑为氏〈周邑〉
## 钦定古今图书集成/明伦汇编/氏族典/第368卷 > 《郑樵通志》 > 以邑为氏〈周邑〉

甘氏，夏时侯国。郦道元云：“甘水东十里洛阳南有故
甘城，世谓之鉴城。”一云：周武王封同姓于畿内，因氏焉。甘昭公者，周惠王之子也。王子带鲁僖元年，又封
之于甘。《僖二十四年传》曰：“甘昭公有宠于惠后，惠后
欲立之。”昭十二年，甘简公无子，立其弟过，将去成、景
之族。丙申杀甘悼公，而立成公之孙䲡，子孙以邑为
氏。秦有甘茂生罗，楚有甘公，撰《星占》。汉义阳侯甘延
寿，吴将军甘宁。